Xitoyda koronavirusga qarshi 17ta vaksina klinik sinovlar bosqichidan o‘tkazilmoqda. Bu haqda Butunxitoy xalq vakillari yig‘inining 4-sessiyasi vakili Chjan Yesuy ma’lum qildi. Foto: MTI/EPA/Diego Azubel Uning ta’kidlashicha, vaksinalardan 4tasiga qo‘shimcha shartlar bilan bozorga chiqarish uchun, ko‘plab boshqa vaksinalarga xorijda yakuniy sinovlardan o‘tkazish uchun ruxsat olingan. Yesuyning aytishicha, Xitoy ayni vaqtda 60dan ortiq davlatga vaksina bilan yordam bergan. 3 mart kuni Financial Times nashri manbalarga tayanib AQSh Hindiston, Yaponiya va Avstraliya bilan birga Osiyoda koronavirusga qarshi vaksinani taqsimlash bo‘yicha reja tayyorlayotganini ma’lum qilgan. Manbalar fikricha, Xitoy dunyodagi ta’sirini kuchaytirish maqsadida boshqa davlatlarga koronavirusga qarshi kurashda yordam bermoqda. Pekin esa bu nuqtayi nazarni noxolis deb atagan.